مصرده 4 مین ایللیک آغاجدان هیکل تاپیلدی.
سوئیس‌لی و فرانسالی آرکئولوگ‌لار، مصردکی ان قدیم پیرامیدلر وادیسی اولان ساککارادا 4 مین ایل اول دوزلدیلن تاختا هیکلین باش پارچا‌سینی تاپدی.
هیکلین، سون فیرون‌لاردان بیری‌نین خانیمینا عاید اولدوغو تخمین ائدیلیر.
قازینتی‌لارا باشقانلیق ائدن فیلیپ کولومرت، "تأسف کی، هیکل چوخ پیس وضعیتده و خالقا گؤسترمه‌دن اؤنجه تعمیره احتیاجی وار" دئدی.
کولومرتین قروپو گئچن هفته ده پیرامید شکیل‌لی بیر داش تاپمیشدی.
داشین اسکی‌دن فرعون 1.جی پئپی‌نین حیات یولداشی 2.‌آنخسن‌پئپییه عاید بیر پیرامیدین ذیروه‌سینده یئر آلدیغی و اوزرینی اؤرتن قیزیل لؤوحه‌لر سایه‌سینده گونشده پارلادیغی ایفاده ائدیلدی.
آرکئولوگ‌لارین تاپدیغی باش بو تخمینلری دوغرولادی. آغاجدان باش، پیرامید داشی‌نین تاپیلدیغی یئردن چیخدی.
هیکلدن باشقا، گرانیت دیکیلی‌داشین بیر پارچا‌سی داخیل چوخ ساییدا اثر معین ائدیلدی.
